Boek: Bitterbosbende (deel twee) – 'Die been in die bos' | Maroela Media
Anzil Kulsen en Keenan Kulsen
Die Bitterbosbende kampeer langs die rivier. Toe Zia en Nieke een aand badkamer toe loop, begin 'n hond verwoed blaf. Toe is daar die geluid van 'n trein wat kwaai rem aanslaan en dan 'n harde botsing. Dis eers toe Zia gil dat Nieke sien wat in haar hand is … 'n been?
En so begin die soeke na die geheimsinnige stoomlokomotief wat passasiers in die sewentigerjare vervoer het, wat daar naby ontspoor het. Wat het van die slagoffers, wat kinders en 'n hond ingesluit het, geword?
Anzil Kulsen is op Upington gebore en het in Keimoes grootgeword. Sy het 'n honneursgraad in letterkunde en het vir 'n ruk by die ATKV as projekbestuurder gewerk, waar sy veral in die Noord-Kaap aktief was. Kulsen het afgeleë gemeenskappe besoek om met mense oor boeke te gesels. Sy bied ook kreatiewe skryfkursusse aan en doen spel- en narratiewe terapie. Kulsen is getroud met Heine, hulle het twee kinders en woon op Upington.
Stephen Wallace is 'n bekroonde illustreerder en grafiese kunstenaar. Hy het voorheen saam met verskeie privaat maatskappye gewerk, asook saam met uitgewers soos Pan Macmillan, Via Afrika, OUP en Lapa Uitgewers. Wallace is met 'n ATKV Woordveertjie bekroon vir sy illustrasies in Jaco Jacobs se My ouma is 'n filmster.